แรงซื้อหุ้นบิ๊กแคปหนุน SET ปิดบวก 18 จุด หลังตัวเลขติด “โควิด” ลด-ยุโรปคลายล็อกดาวน์
แรงซื้อหุ้นบิ๊กแคปหนุน SET ปิดบวก 18 จุด หลังตัวเลขติด "โควิด" ลด-ยุโรปคลายล็อกดาวน์ โดยดัชนีปิดที่ระดับ 1,566.80 จุด เพิ่มขึ้น 17.64 จุด หรือ 1.14% มูลค่าการซื้อขาย 9.82 หมื่นล้านบาท
18 พ.ค. 2564

สื่อข่าวรายงานว่า ดัชนีปิดที่ระดับ 1,566.80 จุด เพิ่มขึ้น 17.64 จุด หรือ 1.14% มูลค่าการซื้อขาย 9.82 หมื่นล้านบาท 
10 หุ้นดันดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้รีบาวด์ขึ้นในทิศทางเดียวกับตลาดหุ้นในภูมิภาคเอเชียที่เคลื่อนไหวในแดนบวกราว 1% เช่นเดียวกับตลาดยุโรปเทรดบ่ายนี้บวก 0.4-0.5% และดาวโจนส์ฟิวเจอร์สบวก ขณะที่จำนวนผู้ติดเชื้อโควิด-19 ในประเทศวันนี้ลดลงจากกว่า 9 พันรายเมื่อวานนี้ โดยผู้ติดเชื้อทั่วไปมี 1,700 ราย จากเมื่อวานนี้ราว 2,800 ราย ทำให้มีการหมุนเวียนหุ้นขึ้นมาเล่นมากขึ้น
ทั้งนี้ หุ้นขนาดใหญ่ (บิ๊กแคป) ได้ขึ้นมาช่วยประคองตลาดฯวันนี้ โดยเฉพาะกลุ่มชิ้นส่วนอิเล็กทรอนิกส์และกลุ่มโรงไฟฟ้าปรับตัวขึ้นได้ดี ส่วนหุ้นกลุ่มโรงแรมก็มีแรงเก็งกำไรเข้ามา หลังจากยุโรปคลายล็อกดาวน์ ทำให้กิจกรรมทางเศรษฐกิจเดินหน้าต่อไปได้มากขึ้น
พร้อมทั้งให้ติดตามการปรับประมาณการหุ้นกลุ่ม Domestic โดยเฉพาะภาคการท่องเที่ยวและโรงแรม เนื่องจากอาจได้รับผลกระทบจากที่ธนาคารแห่งประเทศไทย (ธปท.) ปรับลดประมาณการเศรษฐกิจปีนี้ลง ทำให้อาจจะถ่วงตลาดฯได้ และให้ติดตาม FTSE จะปรับน้ำหนักลงทุนในวันที่ 21 พ.ค.นี้ ซึ่งหุ้น SCGP มีโอกาสเข้าสู่การคำนวณดัชนี หลังจากเข้า MSCI แล้ว และติดตามรายงานการประชุมคณะกรรมการกำหนดนโยบายการเงินของธนาคารกลางสหรัฐ (FOMC) วันที่ 27-28 เม.ย.ซึ่งจะมีการเผยแพร่ในวันที่ 20 พ.ค.นี้
สำหรับแนวโน้มการลงทุนในวันพรุ่งนี้ (19 พ.ค.) นายกรภัทร กล่าวว่า ตลาดหุ้นไทยคงจะแกว่งไซด์เวย์ในกรอบแนวรับ 1,550-1,540 จุด ส่วนแนวต้าน 1,570-1,578 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SIRI    มูลค่าการซื้อขาย  5,238.27 ล้านบาท  ปิดที่   1.36 บาท เพิ่มขึ้น  0.01 บาท
ITD     มูลค่าการซื้อขาย  2,707.16 ล้านบาท  ปิดที่   2.16 บาท เพิ่มขึ้น  0.43 บาท
TIDLOR  มูลค่าการซื้อขาย  2,690.97 ล้านบาท  ปิดที่  43.00 บาท เพิ่มขึ้น  1.50 บาท
RCL     มูลค่าการซื้อขาย  2,462.62 ล้านบาท  ปิดที่  45.25 บาท เพิ่มขึ้น  5.25 บาท
PTT     มูลค่าการซื้อขาย  2,458.73 ล้านบาท  ปิดที่  40.00 บาท เพิ่มขึ้น  0.25 บาท
ตลาดหุ้นเอเชีย
